જયેશની પત્નીનું નામ તૃપ્તિ છે અને તૃપ્તિની માતાએ જ પરાણે જયેશ સાથે તૃપ્તિનાં કોર્ટ-મૅરેજ કરાવ્યાં હતાં. જોકે લગ્ન બાદ તરત જ આ કપલ વચ્ચે વિવાદો શરૂ થઈ ગયા હતા, કેમ કે તૃપ્તિ માહિમમાં કારના એક શોરૂમમાં કામે જતી હતી જ્યાં સેલ્સ-મૅનેજર રાજેશ વર્મા સાથે તેનું અફેર હતું. લગ્ન બાદ પણ તૃપ્તિ વિરારમાં રહેતા તેના પ્રેમીને ત્યાં રાત રોકાવા જતી રહેતી. આ જાણ્યા બાદ બન્ને વચ્ચે ઉગ્ર ઝઘડા થતા અને આખરે ૧૮ નવેમ્બરે તૃપ્તિ જયેશનું ઘર છોડીને રાજેશને ત્યાં રહેવા ચાલી ગઈ હતી. રાજેશ તૃપ્તિને લેવા માટે જયેશના ઘર સુધી આવ્યો હતો અને તેનાથી જયેશને લાગી આવ્યું હતું. તેણે વિડિયો-મેસેજ કરીને ગળાફાંસો લીધો હતો.